open-index/open-wikipedia-markdown huggingface dataset:
Toppserien 2005

**[[Toppserien]] 2005** var den 19. sesongen av den nasjonale øverste divisjonen for kvinner. Serien besto av ti lag: 

* Asker
* Fløya
* Kattem
* Klepp
* Kolbotn
* Liungen
* Røa
* Sandviken
* Team Strømmen
* Trondheims-Ørn

Første serierunde ble spilt 16. april mens siste serierunde ble spilt 22. oktober. De to nye lagene var Liungen og Kattem. Røa var regjerende seriemester da serien startet, med Trondheims-Ørn og Fløya på andre og tredjeplass.
Toppserien ble preget av at flere av favorittene hadde en dårlig sesong, med unntak av Kolbotn, som hevnet en 5.-plass i forrige sesong ved å vinne serien. Tittelforsvarer Røa var preget av skader, og endte på 6.-plass, Trondheims-Ørn kom på en 4.-plass, som var den dårligste plasseringen siden 1992-sesongen, og Asker endte på sin dårligste plassering noensinne, en 7.-plass, som siden ble omgjort til nedrykk som følge av økonomisk rot.

De positive overraskelsene var Team Strømmen, som tok sølv (og forsåvidt cupsølv) og Fløya, som tok sin andre bronse på rad. Begge lagene som rykket opp kom sist, og Kattem rykket ned igjen. Liungen overlevde fordi Asker ble dømt ned en divisjon, og dermed greide Liungen for første og eneste gang å ikke rykke ned fra Toppserien.

## Seriemestre

Kolbotn vant serien for andre gang. Kristine Lindblom, Kristin Blystad Bjerke, Solveig Gulbrandsen, Ingvild Stensland, Camilla Huse og Tonje Hansen var med på å vinne både i 2002 og 2005. Med seieren ble Kolbotn det fjerde laget til å vinne serien mer enn en gang. Kolbotns trener var Aksel Bergo. Kolbotn tok ett poeng mer, scoret 33 mål mer og slapp inn 6 mål mer enn fjorårets mester, Røa. 

## Tabell

## Småfakta
* Den største seieren kom i oppgjøret Fløya – Liungen den 14. mai. Fløya vant 12-0, den nest høyeste seiersmarginen per avsluttet Toppserien 2008.
* To kamper endte 0-0; Klepp – Trondheims-Ørn og Klepp – Kolbotn.
* Ettersom Asker ble tvangsnedflyttet, overlevde Liungen med bare 7 poeng. Det er den laveste poengsummen et lag som har overlevd har hatt (den nest laveste er 11 poeng).
* Røas 2005-sesong er den dårligste sesongen en regjerende seriemester har hatt.

## Toppskårere
*Per [[19. oktober]]:*

***18 mål:**
** Tone Heimlund, Fløya 
***14 mål:**
** Solveig Gulbrandsen, Kolbotn
***13 mål:**
** Tonje Hansen, Kolbotn
** Isabell Herlovsen, Kolbotn
** Maureen Mmadu, Klepp 
***12 mål**:
** Dagny Mellgren, Klepp
** Lene Espedal, Kolbotn
***11 mål**:
** Melissa Wiik, Asker
** Kristy Moore, Fløya
** Trine Rønning, Kolbotn
***10 mål**:
** Ingunn Sørum, Liungen
***9 mål**:
** Siri Nordby, Røa

## Noter

## Eksterne lenker
* Oversikt over alle serierundene
* Sluttabell
* Toppscorere
Kaliště

**Kaliště** (tysk: *Kalischt*) er en landsby og kommune nær Humpolec i regionen Vysočina i Tsjekkia. Den har en befolkning på 300, og er fødestedet til den østerrikske komponisten Gustav Mahler.

## Referanser


## Eksterne lenker
*
Mary de Bohun

**Mary de Bohun** (født ca. 1369, død 4. juni 1394) var kone av Henry Bolingbroke, senere Henrik IV av England, og mor til Henrik V. Hun ble aldri dronning, da hun gikk bort fem år før ektemannens kroning. 

Hun var datter av Humphrey de Bohun, 7. jarl av Hereford. Hennes søster giftet seg med Thomas av Woodstock, mens Mary giftet seg med Henry Bolingbroke i 1380 eller 1381, på et tidspunkt hvor han ikke hadde noen utsikter til å komme på tronen. 

Paret bodde i Monmouth, hvor hun fødte deres to første sønner, Edward (som døde som spedbarn) og Henry. De fikk senere tre sønner til og to døtre. Mary døde enten under den siste fødselen eller av en infeksjon like etter. Hennes yngste barn Philippa ble senere gift med Erik av Pommern.

## Referanser
Leather Pride-flagget

**Leather Pride-flagget** er et symbol for sadomasochist-subkulturen. Flagget ble designet av Tony DeBlase, og han viste det først fram under International Mr. Leather-konkurransen i Chicago, USA 28. mai 1989. Det opprinnelige flagget er nå utstilt hos The Leather Archives and Museum i Chicago.

Selv om flagget ofte blir brukt i homomiljøet, representerer det ikke bare de homofile, men hele lær-miljøet. Et annet symbol som blir brukt av en del sadomasochister er BDSM-emblemet.

Leather Pride-flagget og BDSM-emblemet har også blitt satt sammen til et nytt symbol – **BDSM Rights-flagget**. Dette flagget er heller ikke copyright-beskyttet.

## Eksterne lenker
* BDSM Rights Flag
Dame

**Dame** betegnet opprinnelig en kvinne av fornem herkomst. I dag brukes dame ofte synonymt med kvinne, det vil si om en voksen person av hunkjønn, særlig hvis hun betraktes som dannet og kultivert.

## Etymologi
Ordet dame kommer via fransk fra det latinske *domina*, det vil si «herskerinne» eller «hus» (tilsvarer det mannlige *dominus* som betyr «herre»). På sennorrønt ble ordet *damma* brukt.

## Andre betydninger
Dame kan også bety spillkort med bilde av en dronning, for eksempel *hjerter dame*. Dame kan dessuten, på enkelte språk, betegne dronning i sjakk.

I Storbritannia er *dame* en tiltaleform for visse adelige, tilsvarende tiltaleformen *[[sir]]*. Tiltaleformen gjelder for kvinnelige innehavere av de to øverste gradene av ordener som Order of the Bath, Sankt Mikaels og Sankt Georgs orden og Den britiske imperieordenen, og for kvinner som er suo jure baronetter. Hustruen til en baronett eller knight (ridder) tiltales *lady* . Sir John Smiths hustru tiltales altså som lady Smith.

## Referanser


## Se også

* Kvinne
* Madame
* Sir

## Eksterne lenker
*
BDSM-emblemet

**BDSM-emblemet** er et symbol og emblem for sadomasochistenes subkultur.

Merket ble laget av amerikaneren Quagmyr i 1995 i form av et triskele. Sirkelen og strekene som deler opp sirkelflaten, er i metall, og hver av tredelene har en sirkel (ikke prikk). BDSM-emblemet er opphavsrett-beskyttet, men skaperen av emblemet har gitt tillatelse til at emblemet kan brukes av alle, så lenge det ikke blir brukt i forretningsøyemed.

## Symbolinnhold
Delene i symbolet står for de tre delene av BDSM (den seksuelle legningen sadomasochisme): B&D (bondage og disiplin), D&S (dominans og underkastelse, *submission*) og S&M (sadisme og masochisme). Delene representerer også de tre prinsippene i uttrykket «sikker, sunn og samtykkende», samt de tre «rollene» i sadomasochismen: «topp» (dominant/sadist), «bunn» (underdanig/masochist) og «switch». Den siste betydningen av tredelingen gir mening til hullene i symbolet. Sadomasochisme er i det aller minste lek, og i ytterste grad en form for kjærlighet. Hullene representerer ufullstendigheten som alle har i SM-sammenheng. Uansett hvor «helt» og «fullkomment» et menneske er, finnes det et tomrom som bare kan fylles av en likesinnet. Sadomasochisme kan ikke utøves alene.

Likheten med yin/yang-symbolet er ikke tilfeldig. På samme måte som den buede streken i yin/yang-symbolet representerer den diffuse grensen mellom der det ene begynner og det andre slutter, representerer den buede streken i BDSM-emblemet de utydelige grensene mellom B&D, D&S og S&M.

Metallet og den metalliske fargen på sirkelen og strekene representerer lenkene i SM-forhold og -eierskap. De tre feltene i symbolet er svarte. Det representerer en feiring av den kontrollerte mørke siden i SM-seksualiteten.

De buede linjene kan sees som en stilisert avbildning av et svingende piskeslag, eller til og med en arm i bevegelse som gir erotisk spanking. Sirkelen rundt representerer selvsagt den overliggende enheten av alt, og enheten av miljøet som beskytter sine egne.

## Se også
* Leather Pride-flagget og BDSM Rights-flagget

## Eksterne lenker
* The Emblem Project
Ghost of Frankenstein

***The Ghost of Frankenstein*** er en amerikansk film fra 1942 og fortsetter historien som ble startet i *[[Frankensteins sønn]]*. Den opprinnelige historien om Frankensteins monster var basert på romanen *[[Frankenstein]]* av Mary Shelley. 

## Historien
Historien fortsetter med den som ble startet i *Frankensteins sønn* og her blir enda en sønn av Frankenstein introdusert – «Dr. Ludwig Frankenstein» (Sir Cedric Hardwick). Både «Ygor» (Lugosi) og monsteret (Lon Chaney Jr.) overlevde slutten av forrige film, og paret setter ut i verden for å finne den andre sønnen til «Frankenstein». «Ygor» trenger hjelp for å få tilbake monsterets krefter, etter det har blitt badet i sulfur og vært nediset. Før de kommer så langt, kommer de i bråk med de sinte landsbyboerne igjen. 

«Ludwig» har bygget opp et eget liv og rykte rundt sin person i en annen by, langt fra stigmatiseringen og skammen som hans far og bror bragte over familien. Den gode «Ludwig» inser at monsteret er ondt og må destrueres, men han stever mot tanken om å ta liv, selv om det er et ikke-levende vesen. Han finner en løsning: å erstatte monsterets kriminelle hjerne med hjernen til et av hans seneste ofre, den noble «Dr. Kettering». Den slu «Ygor» ligger et steg foran. Han manipulerer Ludwigs kollega, den sjalu «Dr. Bohmer», til å bytte «Ygor»s hjerne med Ketterings. Etter operasjonen, når monsteret har sine gamle krefter tilbake og under ledelse av Ygors ondskapsfulle hjerne, er det blitt mer skremmende enn noen gang. Når skal vitenskapsmennende endelig lære? Heldigvis står det en gjeng med sinte landsbyboere utenfor «Frankenstein»s hus.

## Rolleliste

## Filmene i serien
* *[[Frankenstein (1931)|Frankenstein]]* (1931)
* *The [[Bride of Frankenstein]]* (1935)
* *[[Frankensteins sønn]]* (1939)
* *The [[Ghost of Frankenstein]]* (1942)
* *[[Frankenstein Meets The Wolfman]]* (1943)
* ''House of Frankenstein (1944)

## Se også
* Liste over Frankenstein-filmer

## Eksterne lenker
*
Pengepolitikk

**Pengepolitikk** er betegnelsen på regulering av pengemengden i et land for å styre landets økonomi. Det gjøres som regel av sentralbanken på oppdrag av et lands myndigheter. Målet med pengepolitikken er typisk å holde inflasjonen under kontroll, men det kan også være å påvirke valutakurser.

Virkemidlene i pengepolitikken varierer noe fra land til land. Norges Banks hovedverktøy for å regulere pengemengden i Norge er fastsettelsen av foliorenten. I USA er Federal Reserve Systems *[[Federal Open Market Committee]]s* viktigste verktøy kjøp og salg av statsobligasjoner. Andre ting som påvirker pengemengden er å endre bankenes reservekrav som for europeiske banker bestemmes av BIS (Bank For International Settlements).
Lord av Irland

**Lord av Irland** (engelsk *Lord of Ireland*, latin *Dominus Hiberniae*; irsk: *Tiarnas na hÉireann*) var en tittel som ble brukt om herskeren i Irland mellom 1185 og 1541.

*The Lordship of Ireland* var nominelt en irsk stat som dekket hele øya, som ble opprettet i 1171, som en følge av normannernes invasjon i 1169 og det føydale styret på øya Irland. Det er av den grunn tidvis retroaktivt som normanniske Irland. Som lord av Irland var den engelske kongen, men han ble representert lokalt av en Lord Lieutenant (guvernør, kongens representant) av Irland. Som nevnt strakte strakte i prinsippet dette *lordship*, herredømmet, over hele Irland, men i virkeligheten dekket kongens styre seg til kun deler av Irland. Mange områder forble adskilte og utenfor engelsk styre før på 1500-tallet. Det engelske herredømmet begrenset til et område som senere ble kjent som *[[the Pale]]* eller *Pale of Dublin*, et navn det fikk ettersom forsvaret av området var organisert på samme måte som for Pale of Calais.

Den første lord av Irland var den senere kong Johan av England. Da Henrik II av England fordelte besittelser mellom sine sønner ble Johan sittende uten noe, hvilket er årsaken til at han fikk tilnavnet «Johan uten land» («John Lackland»). For å rette på dette fikk han i 1185 tittelen lord av Irland, og Henriks besittelser i Irland ble dermed til *the Lordship of Ireland*.

Ettersom Johans eldre brødre døde før ham ble han konge, og i stedet for at besittelsene i Irland ble styrt av en yngre prins, slik tanken opprinnelig var, ble området underlagt kronen. Senere monarker fortsatte å bruke denne tittelen helt frem til 1541, da parlamentet etter krav fra Henrik VIII endret den til konge av Irland, det vil si at han opprette kongeriket Irland i 1542.

## Referanser


## Eksterne lenker
*Free Gaelic people in English Ireland, c. 1250–c. 1327 hos *History Ireland*
Førstehjelp

**Førstehjelp** er den første hjelpen alle kan gi ved akutt skade eller sykdom. Det omfatter i prinsippet alt fra å sette plaster på et lite kutt i fingeren til hjerte-lunge-redning. I dagligtale forstås gjerne førstehjelp som livreddende førstehjelp. Førstehjelp er ikke det samme som medisinsk hjelp, og har ikke primært som formål å kurere skader. Formålet med førstehjelp er først å fremst å hindre forverring av eksisterende skader og å holde skadde i live fram til pasienten kan få kyndig legehjelp.

## Historie
Førstehjelp har røtter helt tilbake til antikken. Slik livreddende behandling var i utgangspunktet først og fremst knyttet til krigføring, der behandling av store, dramatiske skader og store antall skadde var et vanlig fenomen. Greske malerier fra 500 f.Kr. viser forbinding av sår med bandasjer, og historien om den barmhjertige samaritan refrererer til forbinding. Førstehjelp ble spesielt godt uviklet i Romerriket, der hæren utviklet en sanitet med feltskjærere og feltlasaretter.

## Effekt
Hovedmålene med førstehjelp kan oppsummeres i tre hovedpunkter:

* **Redde liv**: Det overordnede målet for all medisinks behandling, inkludert førstehjelp, er å redde liv om minimere sannsynligheten for å dø.
* **Hindre videre skade**: Å hindre videre skade, noen ganger omtalt som «forverring av tilstand» eller «ytterligere skade». Dette dekker faktorer som å fjerne den skadde fra det som skapte skaden i utgangspunktet, og å gi førstehjelp i form av å stoppe blødninger og andre faktorer som truer pasientes liv på kort sikt.
* **Fremme leging**: Selv om rekonvalisens gjerne er den del av legens arbeide, vil førsthjelp i noen tilfeller også full behandling, slik som å sette på gips eller støttebandasjer eller plastre mindre sår.

Det er gjort studier som anslår at mellom 1,8 – 4,5 % av de som dør av skader kunne vært reddet hvis de hadde blitt gitt fri luftvei og fått stoppet ytre blødninger.

## Se også
* Sårbandasje
* Enkeltmannspakke
* Tourniquet

## Referanser


## Eksterne lenker
* Utdypende om stabilt sideleie Norsk helseinformatikk
* Norsk Førstehjelpsråd
* Norsk Resuscitasjonsråd (NRR)
* NorHjelp AS
* Norsk Folkehjelp
* Norges Røde Kors førstehjelp
* Kåre Nesheim akuttmedisin
* Norsk luftambulanse
* ambulanse-norge
* Førstehjelpsbeviset
* Førstehjelp på mobilen FirstAi.de (flerspråklig)
Barnett Newman

**Barnett Newman** (født 29. januar 1905, død 4. juli 1970) var en amerikansk kunstner. Han blir regnet som en av de viktigste kunstnerne innen den abstrakte ekspresjonismen. Newmann ble født og vokste opp i New York, foreldrene var jøder utvandret fra Polen.

Newmans malerier fikk betegnelsen *[[Color-field painting|Color Field Painting]]* («fargefeltsmaleri»), og han ble av kritikeren Clement Greenberg karakterisert som en foregangsfigur for det Greenberg kalte *Post-painterly abstraction* i amerikansk kunst på 1950-tallet. Newmans bilder er gjerne store lerreter bestående av flate fargefelt, ofte atskilt av en eller flere vertikale linjer, og med metafysiske og gåtefulle titler som *Uriel*, *Vir Heroicus Sublimis* og *Who's Afraid of Red, Yellow and Blue*. De har blitt omtalt både som filosofiske setninger og som rent maleri uten et subjekt.

Til tross for at han hadde begrenset suksess som kunstner mens han levde, var Barnett Newman en inspirator for mange yngre kunstnere i USA på 1950- og 60-tallet, og han regnes som en foregangsfigur for senere kunstretninger som minimalisme og konseptualistisk maleri.

## Referanser


## Eksterne lenker
* 
* The Barnett Newman Foundation
* TATE Gallery
* Philadelphia Museum of Art
* Bilder på cubermuse
Robert Bruce, 4. lord av Annandale

**Robert Bruce**, også skrevet *de Brus*, omtalt som «den edle» (født ca. 1195, død 1245) var den 4. lord av Annandale. Han var sønn av William de Brus, 3. lord av Annandale, og Christina mac Uchtred.

Robert hadde samme navn som både onkelen og bestefaren. Onkelen hans døde før han ble lord av Annandale, og derfor arvet hans far, William, tittelen, og ble 3. lord av Annandale. Robert giftet seg ca. 1219 med Isobel av Huntingdon, den andre datteren til David av Skottland, 8. jarl av Huntingdon, sønnesønn av kong David I av Skottland. Dette ekteskapet var av strategisk viktig betydning ettersom det ga Bruce-familien en direkte kobling til det skotske kongehuset og et framtidig krav på den skotske tronen. Isobel hadde i egen rett store eiendommer i både Skottland og England, inkludert herregårdene Writtle og Hatfield Broadoak, Essex i England. 

## Barn
De hadde 2 sønner og en datter:

* Robert Bruce, 5. lord av Annandale, giftet seg først med Isabella de Clare (datter av jarlen Gloucester), med avkom; giftet seg for det andre med Christina de Ireby, uten avkom.
* Bernard de Brus av Exton, giftet seg først med Alice de Beauchamp, datter av William de Beauchamp av Elmley, og giftet seg for det andre gang med Constance de Merston, enken etter John de Morteyn; ble far til sir Bernard de Brus II.
* Beatrice de Brus, giftet seg med Hugo de Neville.

Robert døde i 1232, og ble overlevd av sin kone Isabella som døde i 1252. Han ble gravlagt i familiemausoleet ved Gisborough Priory. Deres sønn, den femte Robert, fikk da inntekter fra landområder i både Skottland og England og ble en av de mektigste og innflytelsesrike menn i begge land.

## Referanser


## Litteratur
* Duncan, A.A.M. (2004): «Brus , Robert (II) de, lord of Annandale (d. 1194?)», i *Oxford Dictionary of National Biography*, Oxford University Press
* Howard, Joseph J. (1874): ''Miscellanea Genealogica Et Heraldica''. Bind 1, Hamilton, Adams, and Company
* Richardson, Douglas (2011): *Royal Ancestry*. Bind II. ISBN 9781731391681.

## Eksterne lenker
* Robert de Brus, 4th Lord of Annandale, *GENi*
* The DNA of Robert De Brus
* The House of Bruce
* Genealogy
Goodison Park

**Goodison Park** var hjemmebanen til den engelske fotballklubben Everton. Arenaen, som ble åpnet i 1892, ligger i Liverpool i Merseyside. Dens kallenavn er *The Grand Old Lady*.

Arenaen har plass til drøyt  tilskuere (bare sitteplasser), og de fire tribuneseksjonene heter: *The Main Stand*, *Gwladys Street Stand*, *Bullens Road Stand* og *Park End Stand*. Banen måler 100 ganger 64 meter, og tilskuerrekorden på  ble satt under en kamp mot byrival Liverpool i en ligakamp den 18. september 1948.

Under VM i 1966 ble Goodison Park benyttet i fem kamper, blant annet i en av semifinalene. Finalen i FA-cupen ble spilt på banen i 1894, og i 1910 ble den valgt som arena for en omkamp i FA-cupen.

Everton spilte på dette stadionet til og med 2024/25 sesongen og skal flytte til det nye stadionet Everton Stadium. I mai 2025 ble det klart at klubben ikke skal rive Goodison Park, men Everton FC (kvinner) skal overta stadionet.

## Kuriosa

* Goodison Park er det eneste fotballstadionet i England med innebygget kapell.
* Banen ble den første fotballbanen i England som fikk besøk av den regjerende monark da Georg V avla banen et besøk i 1913.
* Anlegget var det første i England som fikk installert varmekabler under gresset.

## Referanser


## Eksterne lenker
* 
*Side hos Everton med historikk om Goodison Park
Antologi

En **antologi** er ei tekstsamling, det vil si ei bok med flere litterære tekster, ofte innenfor samme sjanger, men fra forskjellige forfattere. Novelle- og diktantologier er de vanligste typene. Antologier forekommer svært ofte innenfor flere akademiske disipliner, og omtales da gjerne som vitenskapelige antologier. Da omtales de også som artikkelsamlinger.

Ordet stammer fra gresk og betyr opprinnelig «blomstersamling».

## Antologifilm
En antologifilm er en film som består av flere korte novellepregede filmer som alle har et felles tema. Ofte består en slik film av en prolog og en epilog, og det er heller ikke uvanlig at det er kortere filmstubber mellom hovedfilmene. En antologifilm vil oftest bestå av mellom tre og fem kortfilmer og ha en samlet varighet på mellom 90 og 120 minutter.

## Antologiserie
En antologiserie er en TV-serie hvor hver sesong, eller episode, har samme tema, men ulik handling og forskjellige rollefigurer. Kjente antologiserier er blant annet *[[True Detective]]*, *[[American Horror Story]],* *[[American Crime Story]], [[Black Mirror (TV-serie)|Black Mirror]] og [[The Twilight Zone]].*

## Referanser
Richard Lugar

**Richard «Dick» Green Lugar** (født 4. april 1932 i Indianapolis i Indiana, død 28. april 2019 i Falls Church i Virginia) var en amerikansk politiker. Han var senator fra delstaten Indiana fra 1977 til 2013. Lugar tilhørte Det republikanske parti og forsøkte å bli partiets presidentkandidat før valget i 1996. Han markerte seg sterkt ved arbeid for nedbyggingen av kjernefysiske, biologiske og kjemiske våpen i USAs senat.

## Liv og virke
### Bakgrunn
Richard Lugar var sønn av Bertha (født Green) og Marvin Lugar. Han var delvis av tysk slektsbakgrunn. 

Han ble utskrevet fra det private Denison University i Ohio i 1954 og siden fra Pembroke College i Oxford i 1956. Etter universitetet var Lugar tre år i den amerikanske marinen.

### Politiker
Lugar var borgermester i Indianapolis før han ble senator. Han prøvde seg som senatorkandidat i 1974, men tapte for den sittende senatoren, demokraten Birch Bayh. To år senere vant han mot den sittende demokraten Vance Hartke. I de fire valgene etter 1988 fikk han over 65 % av stemmene hver gang.

I 2012 ble han utfordret i primærvalget av den mer konservative Richard Mourdouck. Lugar tapte med 39 % mot Mourdocks 61 %. Mourdock tapte selve valget for demokraten Joe Donnelly. Sistnevnte sammenlignet seg med Lugar i reklamesnutter.

Lugar deltok i republikanernes primærvalg forut for presidentvalget i USA i 1996, men uten suksess.

Lugar var i to perioder formann for Senatets utenrikskomite, fra 1985 til 1987, og fra 2003 til 2007.

I 2013 ble Lugar tildelt Presidentens frihetsmedalje.

## Referanser


## Eksterne lenker
* 
* 
* 
*
Ostelbien

***Ostelbien*** (Østelbien) er de regionene i hertugdømmene Mecklenburg og kongeriket Preussen som lå øst for Elben, altså Mark Brandenburg, Pommern, Posen-Westpreussen, Schlesien og Øst-Preussen, og som var preget av landbruk, storgods og politisk konservatisme. Godseierne i området ble kalt *Ostelbier*, «østelbiere», og dominerte området også politisk.
Stamford Bridge (stadion)

**Stamford Bridge** er en fotballstadion som ligger i Fulham og er hjemmebanen til den engelsk fotballklubben Chelsea FC.  Arenaen, som ble åpnet i 1877, ligger i bydelen Hammersmith and Fulham i London.

Tidligere var det løpebane rundt banen, og den ble for det meste brukt til friidrett fra 1877 til 1904.

Anlegget har plass til  tilskuere (bare sitteplasser), og de fire tribuneseksjonene heter: *Matthew Harding Stand*, *East Stand*, *Shed End* og *West Stand*. 

Banens mål er  meter, og tilskuerrekorden er på  i en ligakamp mot Arsenal den 12. oktober 1935.

Stamford Bridge var finalearena for FA-cupen i årene 1920, 1921 og 1922.

## Historie
Stamford Bridge åpnet i 1877 som hjemmebane for London Athletics Club og ble nesten eksklusivt brukt til dette formålet frem til 1904 når banen ble overtatt av brødrene Gus og Joseph Mears, som ønsket å benytte banen til å holde høyt profilerte profesjonelle fotballkamper der.  Opprinnelig fikk  tilbud om å spille her, men de takket nei, så da ble Chelsea Football Club stiftet i mars 1905 og flyttet til den nye stadionene for å spille der når sesongen startet noen måneder senere.
Stadionet og klubben ble en suksess med opp til  tilskuere allerede i første sesong og Chelsea rykket opp til øverste divisjon etter to sesonger.

## Internasjonale kamper
* mot  i 1909: England vant 9-1
* mot  i 1913: England vant 1-0.
* mot  i 1929: England vant 6-0.
* mot Østerrike i 1932: England vant 4-3.
* mot  i 1946: England vant 4-1.

## Referanser


## Eksterne lenker
*
Anne Rice

**Anne Rice** (født **Howard Allen Frances O'Brien** 4. oktober 1941, død 11. desember 2021 i New Orleans) var en amerikansk forfatter.

Hun er mest kjent for sine vampyrromaner, men skrev også om hekser og andre overnaturlige fenomener, og var en inspirasjonskilde for goth-subkulturen. Debutromanen hennes, *Interview with the Vampire*, er filmatisert, med blant andre Tom Cruise, Brad Pitt og Kirsten Dunst i rollene. Rice gjenskapte og moderniserte vampyrlitteraturen, og bøkene hennes har fått kult-status. På internett finnes mange fan-sider om Rices rollefigurer, for eksempel vampyren Lestat. Handlingen i bøkene hennes foregår ofte i New Orleans.

På 1980-tallet utga Rice romantikk med et erotisk tilsnitt under pseudonymet Anne Rampling og sadomasochistisk erotisk litteratur som A.N. Roquelaure.

Hun var gift med dikteren Stan Rice, og var mor til forfatteren Christopher Rice.

## Bibliografi
### ''The Vampire Chronicles''
* *Interview with the Vampire* (1976) 
* *The Vampire Lestat* (1985) 
* *The Queen of the Damned* (1988) 
* *The Tale of the Body Thief* (1992)
* *Memnoch The Devil* (1995) 
* *The Vampire Armand* (1998) 
* *Merrick* (2000) 
* *Blood and Gold* (2001) 
* *Blackwood Farm* (2002) 
* *Blood Canticle* (2003)

### ''New Tales of the Vampires''
* *Pandora*  (1998)
* *Vittorio the Vampire* (1999)

### ''[[Lives of the Mayfair Witches]]''
* *The Witching Hour* (1990)
* *Lasher* (1993)
* *Taltos* (1994)

### «The Christ»-serien
* *Christ the Lord: Out of Egypt* (2005)

### Andre bøker av Anne Rice
* *The Feast of All Saints ([[1979]])
* *Cry to Heaven* ([[1982]])
* *The Mummy*, eller *Ramses the Damned* ([[1989]])
* *Servant of the Bones* ([[1996]])
* *Violin* ([[1997]])

=== Bøker utgitt under  pseudonymet Anne Rampling ===
* *Exit to Eden* ([[1985]])
* *Belinda* ([[1986]])

=== Erotiske bøker utgitt under pseudonymet  A.N. Roquelaure ===
* *The Claiming of Sleeping Beauty* ([[1983]])
* *Beauty's Punishment* ([[1984]])
* *Beauty's Release'' (1985)

## Referanser


## Kilder
* 

## Eksterne lenker
* 
* 
*
OSE

**OSE** eller **O.S.E.** kan referere til

* Oslo Børs (engelsk **O**slo **S**tock **E**xchange)
* Organismos Sidirodromon Ellados (gresk statlig jernbaneselskap)
* Operating System Embedded (et sanntidsoperativsystem)
Tandberg Television

**Tandberg Television** (Enhetsregisteret:NO977234913MVA) var et verdensledende selskap innen utvikling og levering av digital-TV og satellittutstyr. 

Selskapet har sine røtter i Tandbergs Radiofabrikk, ved at det ble etablert som et datterselskap av Tandberg 10. oktober 1984. Aktiviteten var i Tandbergs fabrikk på Kjeller, TR3.

Selskapet utviklet og produserte kringkastingsutstyr basert på C-MAC formatet, i samarbeid med Televerket.

I 1994 flyttet selskapet til Lysaker. Den 3. januar 1997 ble selskapet skilt ut fra Tandberg som eget børsnotert selskap.

Ca 1999 kjøpte de en del fra Rupert Murdochs NewsCorp som innbefattet en utviklingsavdeling i Southampton,England, og slet med underskudd i lengre tid etter dette. Som en konsekvens av dette ble all utvikling og administrasjon i løpet av 2001-2003 overtatt av avdelingen i Southampton og det som ble igjen av selskapet i Norge etter dette ble flyttet til Helsfyr.

25. januar 2007 ga selskapet Arris et bud pålydende 7,7 milliarder kroner for Tandberg Television (NOK 96 per aksje). Oppkjøpet ble ikke godkjent. Aksjekursen på det aktuelle tidspunktet var høyere enn dette tilbudet.

Tandberg Television ble 13. mars 2007 solgt til svenske Ericsson for om lag 10 mrd SEK (NOK 106 per aksje). De fortsatte å operere som en selvstendig enhet innad i Ericsson-konsernet (i en gruppe kalt Ericsson Business Unit Multimedia) inntil 25. januar 2010, hvor de ble en integrert del under navnet Ericsson Television Ltd.''.

## Referanser




## Eksterne lenker
* 
*
Drang

**Drang** er en innsjø i Nissedal og Fyresdal kommuner i Telemark. Den ligger sør for Fyresvatn og er en del av Arendalsvassdraget.

Drang er skilt fra Hønevatn i sør gjennom to korte elveløp, Kanalen og Skiftingsåa. Hønevatn er nå regulert som inntaksmagasin for Dynjanfoss kraftverk, mens Drang er uregulert.

## Referanser
Jan Christian Opsahl

**Jan Christian Opsahl** (født 1949) er en norsk forretningsmann.

Han har vært konsernsjef og styreleder i Tandberg ASA, Tandberg Television ASA, Tomra ASA, og styremedlem i Komplett ASA. 

Opsahl ble født i Argentina hvor han gikk på engelsk kostskole og bodde til han var 13.

## Referanser
Tharald Brøvig

**Tharald Brøvig** (født 21. mai 1942, død 24. september 2017) var en norsk skipsreder og investor.

Han er kjent for sitt engasjement innen teknologibedrifter og norsk offshore, blant annet i Tandberg ASA og Brøvig Offshore. Etter dot-com-krasjet måtte han redusere sitt engasjement kraftig.

## Referanser
VM i curling for menn 1990

**Curling-VM for herrer 1990** ble arrangert 1. april – 7. april 1990 
i *Rocklundahallen* i Västerås i Sverige.

* Canada vant 3-1 i finalen over Skottland
* Skottland vant 5-3 i semifinalen over Sverige
* Canada vant 5-4 i semifinalen over Danmark
* Norge endte opp på 5.-plass med 5 seire og 4 tap
* Canada endte opp med 9 seire og 2 tap

## Eksterne lenker
* WCF Statistics
Straumsetervatnet

**Straumsetervatnet** (også kalt **Selavatnet**, sørsamisk: *Sillejaevrie*) er en innsjø i Steinkjer og Åfjord kommuner i Trøndelag. Fylkesgrensa følger midtlinja av den nordlige delen av vatnet, Kastbotnen, mellom Reinsjødalen ved den nordlige enden og tilløpet Bårdlielva. 

Innsjøen er regulert som magasin for Follafoss kraftverk.

## Referanser
Stor-Drakstsjøen

**Stor-Drakstsjøen** er en innsjø i kommunene Malvik og Selbu i Trøndelag. Den er regulert som magasin for Bratsberg kraftverk og de øvrige kraftverkene i Nidelva.

## Referanser
VM i curling for menn 1989

**Curling-VM for herrer 1989** ble arrangert 3. april – 9. april 1989 
i *Auditorium* i Milwaukee i Wisconsin i USA.

* Canada vant 5-4 i finalen over Sveits
* Canada vant 4-3 i semifinalen over Sverige
* Sveits vant 4-2 i semifinalen over Norge
* Norge endte opp med 7 seire og 3 tap
* Canada endte opp med 8 seire og 3 tap
* Norge slo Canada tidligere i turneringen, med 10-7

## Eksterne lenker
WCF Statistics
VM i curling for menn 1987

**Curling-VM for herrer 1987** ble arrangert 30. mars – 5. april 1987 
i *Pacific Coliseum* i Vancouver i Britisk Columbia i Canada.

* Canada vant 9-5 i finalen over Tyskland
* Norge vant 11-6 i bronsefinalen over Danmark
* Tyskland vant 6-5 i semifinalen over Norge
* Canada vant 4-3 i semifinalen over Danmark
* Norge endte opp med 9 seire og 2 tap, samme som Canada

## Eksterne lenker
WCF Statistics
Tora Torbergsdatter

**Tora Torbergsdotter** (født 1025 på Giske) var en norsk kongemor. Hun var enten gift med Harald Sigurdsson (Hardråde), eller hun ble hans frille (elskerinne), i 1048. Harald var da fra før gift med Ellisiv av Kyiv.

Tora var datter av arnmødlingen Torberg Arneson av Giskeætten og Ragnhild Erlingsdotter, datter av Erling Skjalgsson på Sola. Tora var dermed brordatter av Finn Arneson og Kalv Arneson, og mor til kongene Magnus II og Olav Kyrre. Etter Harald Hardrådes død i slaget ved Stamford Bridge i 1066 giftet hun seg trolig med kong Svein Estridsson av Danmark, eller muligens med den svenske kongen Håkan Røde. I begge tilfeller må målsettingen ha vært alliansebygging og ønske om politisk stabilitet i Skandinavia.

## Referanser


## Eksterne lenker
* Slektsforhold
VM i curling for menn 1986

**Curling-VM for herrer 1986** ble arrangert 31. mars – 6. april 1986 
i *CNE Coliseum* i Toronto i Ontario i Canada.

* Canada vant 4-3 i finalen over Skottland
* USA vant 7-2 i bronsefinalen over Sverige
* Canada vant 6-3 i semifinalen over Sverige
* Skottland vant 3-1 i semifinalen over USA
* Norge endte på 6.-plass med 5 seire og 5 tap
* Canada endte med 8 seire og 3 tap, mens Skottland endte med 10 seire og kun 1 tap (finalen)

## Eksterne lenker
WCF Statistics
Sam Nunn

**Samuel Augustus Nunn** (født 8. september 1938 i Perry i Georgia i USA) er en tidligere amerikansk senator fra Det demokratiske parti. Han er en leder av organisasjonen Nuclear Threat Initiative (NTI), som arbeider for å redusere risikoene knyttet til atomare, biologiske og kjemiske våpen. 

Sam Nunn var medlem av det amerikanske senat for delstaten Georgia i 24 år (1972–1996).

## Referanser


## Eksterne lenker
* 
*
Tetley

**Tetley's** var et bryggeri og et ølmerke i England. Bryggeriet ble etablert av Joshua Tetley i Leeds i 1822. Det ble et av Storbritannias store bryggerier og selskapet eide også mange puber. 

Tetley ble kjøpt av danske Carlsberg i 1975, som til da hadde eid 50 %. Bryggeriet ble senere besluttet nedlagt av Carlsberg, og stengte i 2011.

## Referanser


## Eksterne lenker
*
Quito

**Quito** er hovedstaden i Ecuador. Den ligger i det nordlige Ecuador i østskråningen av den 4759 m høye aktive vulkanen Pichincha. Quito er verdens nest høyest beliggende hovedstad. Quito er med  den nest største byen i Ecuador, etter Guayaquil. Sentrum av Quito ligger ca. 25 kilometer sør for ekvator. Quito ble første gang grunnlagt av spanjolen Diego de Almagro 15. august 1534, men ble senere flyttet til sin nåværende plassering og grunnlagt på nytt 6. desember 1534 av 204 bosettere ledet av Sebastián de Belalcázar.

## Referanser


## Eksterne lenker
* 
* Quito Ecuador
VM i curling for menn 1988

**Curling-VM for herrer 1988** ble arrangert 11. april – 17. april 1988 
i *Icehalle* i Lausanne i Sveits.

* Norge vant 5-4 i finalen over Canada
* Skottland vant 4-3 i bronsefinalen over Skottland
* Norge vant 7-2 i semifinalen over Skottland
* Canada vant 4-2 i semifinalen over Sveits
* Norge endte opp med 9 seire og 2 tap
* Canada endte opp med 10 seire og kun 1 tap (finalen mot Norge)

## Eksterne lenker
* WCF Statistics
Skutevikens Buekorps

**Skutevikens Buekorps** er et bergensk buekorps stiftet 8. juni 1853.

Buekorpset er et *søndagskorps*, som betyr at det var et buekorps for allmuen og hadde eksersis på søndager. Korpset har fortsatt eksersis på søndager.

Korpset regner 8. juni 1853 som sin stiftelsesdag etter at det i 1928 ble funnet en fane i en kjeller i Skuteviken med innskriften *Skutewiken Buecorps anno 1853*.  

Før 1928 da fanen med påskriften 1853 ble funnet på et loft i nærområdet regnet korpset sitt stiftelsesår til 1855. I 2003 ble det avduket en statue til minne over falne Skuteviksgutter i verdenskrigene. 

Korpsets farge er rødt, hvor offiserene, slagere og fanegarde har røde bånd i benklærene, mens soldatene har hvite bånd. Korpset er i allianse med Fjeldets Bataljon og Wesselengens Bataljon.

Buekorpset har en egen sang som heter "*Marsj for Skutevikens Buekorps*" som er skrevet av Bernhard Berentzen og komponert av Otto W. Strømbeck i 1928.

## Litteratur
* Gjerstad, Jo. *Buekorpsene i Bergen*, (Bergen kommune 2005) ISBN 82-7128-383-9 (hefte)

## Eksterne lenker
* 
*
Tramyra

**Tramyra** er et utmarks- og myrområde i Overhalla kommune i Trøndelag som ligger mellom de to bygdesentra i Overhalla kommune dvs Hunn  og Ranemsletta. Myra ligg like øst for Hunn og Bjørbekken og vest for grenda Håi. Det var et bureisningsfelt rundt 1930 på initiativ fra selskapet Ny Jord. Prosjektet er bekrevet i boka *Bureiserhistorie for Tramyra og omegn* av Trygve Sagmo. 

Namnet har blitt skrevet på flere måter, men rett namn og skrivemåte er nok *Tramyra* slik Willy Knutsen skriv i *Meldingsblad for Overhalla historielag nr 2-20024*. Trygve Sagmo skrev også namnet på samme måte. Østre del av myra tilhørte Håi-gårdene og kalles derfor for Hogsmyra. 

Det går en oldtidsveg over myra. Det var lagt trestokker (kavle eller kavvel) tett i tett på tvers eller langsetter veien over Tramyra for å lette ferdselen. En slik veg kalles kavlbru. Det eldste laget med kavler er med C 14-undersøkelser datert til 1000/1100-tallet og det øverste laget til ca 1430/1475 e.Kr. Vegen over Tramyra var i bruk helt til på slutten av 1800-tallet da den nåværende vegen overtok. Oldtids-/kavlvegen kalles også «*Vikingvegen*».

Tramyra var i noen år åsted for Råttistock-festivalen.

## Litteratur
* Trygve Sagmo: *Bureiserhistorie for Tramyra og omegn*, Namdal Historielag, 2004

## Referanser


## Eksterne lenker
* Råttistock-festivalen
### Bilder fra Tramyra hos Overhalla Historielag
* ''«Skogplanting i 1908, ved Tramyra. Der jernbanelinje ble anlagt, innom skogmoen på Hunn.»''
* ''«Et skred fra elva og opp mot Tramyra.»''
* ''«Gamle vegen Tramyra. Den gamle veg ble erstattet av nytt veg til anlegg mot Nordhøy.»''
* ''«Den gamle veg over Tramyra i Bellevold. Vegen er i 1990 åra ryddet og satt istand som et kulturminne.»''
Fjeldets Bataljon

**Fjeldets Bataljon** er et bergensk buekorps (guttekorps) stiftet 22. mai 1857.

Buekorpset er et *søndagskorps*, noe som betyr at det var et buekorps for allmuen og hadde eksersis på søndager. Nå har Fjeldets Bataljon eksersis onsdager og søndager i sesongen. 
Bataljonen ble stiftet av Georg Gjertsen og Bendix Rasmussen. De holder til på Pitterhaugen som ligger i skråningen mellom Skansen og Fløibanens nedre stasjon og har lokale i Krybbesmuget like ved. Alliansepartnere  de siste årene har vært Skutevikens Buekorps og Wesselengens Bataljon. Korpsets farger er rødt, hvitt og grønt.

## Litteratur
*  
* 

## Eksterne lenker
* 
* 
*
He Dong

**He Dong** (dr.philos. i medisin) er en kinesisk forfatter bosatt i Norge siden 1985. He har utgitt diktsamlinger og noveller. Hun har også oversatt norske tekster til kinesisk og utgitt blant annet skandinavisk barnelitteratur i Kina. He Dongs novellesamling *Spør Solen* har også blitt oversatt til engelsk og rumensk.

He Dong fikk doktorgrad ved Universitetet i Oslo og har arbeidet der som forsker ved Det medisinske fakultet. Hun driver også egen akupunkturklinikk i Oslo.

## Bibliografi

### Skjønnlitterære utgivelser

#### Utgitte bøker

**Tynn måne*, diktsamling, 1990. Huaqiao Forlag, Kina,
**Himmel innsjø*, diktsamling, 1994. Gyldendal Norsk Forlag, Norge
**Spør solen*, novellesamling, 1995. Gyldendal Norsk Forlag, Norge
**Ask the Sun*, Short stories, 1995. Women in Translation, USA, (Boken ble listeført på Books for the Teen Age 1999 av The New York Public Library)
**Tåkesommerfugl*, diktsamling, 2002. Gyldendal Norsk Forlag, Norge
**Stjernelysregn*, diktsamling, 2014. Gyldendal, Norge
**Skyggeløs,* diktsamling, 2018, Gyldendal, Norge

##### Gjendiktning og oversettelse

**Polaris - Antologi av norsk samtidslyrikk*, redigering og gjendiktning, 1992. Baihua Wenyi Forlag, Kina (Inneholder dikt av tolv norske forfattere gjendiktet på kinesisk.)
**Ibsens Samlede Verk*, 8. bind, gjendiktning, 1995. People’s Literature Publishing House, Kina
**Verden har ingen hjørner* av Svein Nyhus, oversettelse til kinesisk, 2005. Nordisk kunst & litteratur AS, Kina
**Eva & Adam*, (2 bøker) av Måns Gahrton & Johan Unenge, oversettelse til kinesisk, 2005. Nordisk kunst & litteratur AS, Kina
**Ludde*, (4 bøker) av Ulf Löfgren, oversettelse til kinesisk i samarbeid med Yinni Hu, 2005. Nordisk kunst & litteratur AS, Kina

#### Andre skjønnlitterære publikasjoner
**Øy*, dikt, 1990-3, Samtiden, Aschehoug, Norge
**En dialog under nymånen*, novelle, 1990-6. Samtiden, Aschehoug, Norge
**Befridd fange på jernbanelinjen*, novelle, 1991-1. Vinduet, Gyldendal Norsk Forlag, Norge
*3 dikt i antologi, *Ord i bevegelse*, 1995.  J. W. Cappelen Forlag, Norge
*7 dikt i antologi*Nye Nordiske Landskaber* , 2003. Dansk forfatterforening og bidragyderne, Denmark
*6 dikt i antologi, *Poesi nå - Årets beste*, 2003. Den norske Lyrikklubben, Norge
*“De tre”, oversettelse, *Tolerance and Compassion-Wergeland 2008*, 2009. Det norske utenriksdepartementet, Norge
**"*Saltvannsbekk*", Lesebok for Jenter* ved Solveig Aareskjold, 2014. Samlaget, Norge 

### Faglitterære utgivelser
**Effect of Acupuncture on Smoking Cessation and Chronic Neck and Shoulder Pain*, Doktorgradavhandling, 2008. Det medisinske fakultet, Universitetet i Oslo, Norge

## Kilder
* Presentasjon av Dong He i Forfatterkatalogen på Forfattersentrums nettsider

## Eksterne lenker
* Intervju i Tidsskrift for Den norske lægeforening
*Diktopplesning fra ''Skyggeløs'' (2018) på Radio Gyldendal
Selene

**Selene** (gresk: Σελήνη) er månegudinnen i gresk mytologi og motsvarer Luna i romersk mytologi. Selene var datter av Hyperion og Theia, søster av solen Helios og morgenen Eos. Hun fødte tre døtre til Zevs, og ble forført av Pan for et stykke mykt stoff, men ble etterpå forelsket i Endymion, en vakker ung gjeter. Ifølge legenden ble Selene dypt forelsket i Endymion da hun så ham, og han ble forført av henne. Hver kveld kysset hun ham til han sovnet, en nydelig metafor for måneskinn som faller på de frodige landene. Hun ønsket å omfavne ham for alltid, og ba Zevs om å gi Endymion evig liv, noe han fikk. Selene fikk femti døtre med Endymion.

I en annen versjon sies det at den kjekke Endymion ønsket å beholde sitt gode utseende for evig tid, og ba Zevs om å la ham sove for alltid uten aldring. I begge tilfeller avtales det med Zevs som plasserte ham i evig søvn.

Romerne assosierte senere Diana med Selene. I motsetning til Diana var Selene ikke kjent for sin kyskhet.
 
## Skildringer
Selene var vanligvis avbildet som en vakker kvinne med et blekt ansikt og langt, skinnende, rødaktig hår. Hun red en sølvvogn trukket av enten ett par okser, ett par hester, eller ett par drager. Ofte var hun vist ridende på hest eller okse iført kjortel med en måne på hodet
eller måne over seg, hvor hun samtidig bar på en fakkel. Hennes kropp var ofte vist halvnaken med bar overkropp, med feminine former
som gjorde henne til en attraktiv månegudinne.

Artemis tok senere over hennes rolle som månegudinne. Selene var ikke blant de mest dyrkede gudinnene.

## Symboler
Selenes viktigste symbol var halvmåne. Dyr som ble assosiert med henne var den greske Kyon (κύων, hund på gresk), okse eller ku, samt hane. Disse dyrene var Selenes symboler og følgesvenner i løpet av natten og morgengryet.

## Grunnstoffet selen
Fra Selene får vi navnet på grunnstoffet selen, hvor den elektriske ledningsevnen varierer med lysets intensitet og som sammenlignes med de skiftende månefaser som igjen gir varierende lys på jorden.

## Eksterne lenker
* 
* 
* Den homeriske hymne til Selene (eng. tekst i The Homeric Hymns, s 459)
Karyatis

**Karyatis** (gresk: Καρυᾶτις) var i henhold til gresk mytologi opprinnelig en lokal gudinne for den lille polis Karyai i Lakonia, hvor det var en temenos (tempelområde) i friluft dedikert Karyatis som «fruen av valnøttreet» og med gudinnens statue. Dets prestinner ble kalt for *karyatidai*, en betegnelse som siden ble benyttet for karyatidene, søyler eller pilastere som er skulptert som kvinneskikkelser. Slike finnes på «Karyatide-terrassen» på Erekhtheion, et tempel på Akropolis i Athen bygd 421–407 f.Kr..

Senere redegjørelser  forteller om en eponymisk Karya, datter av konge Dion av Lakonia. Hun var en jomfru eller ugift kvinne som hadde blitt forvandlet til et valnøttre av Dionysos, enten det var grunnet hennes manglende kyskhet med Dionysos, eller det motsatte, at det var for å unngå at jomfruen ble voldtatt av guden. Det er mulig at denne myten om frivillig eller uunngåelig selvmord er inspirert av eller har sin parallell i fortellingen om Aristomenes fra Messenia, den delvis legendariske helten fra den andre messenianske krig mellom Sparta og Messenia, som tok til fange unge spartanske kvinner som danset ved Karyai for Artemis og deretter forsøkte å voldta dem. I dette antyder det også at kulten hadde et nivå av ritualer basert på overgangen mellom liv og død.

Den særskilte kvinnedyrkingen av Artemis ved Karyai i klassisk tid antyder at denne olympiske gudinnen ble assimilert med en eldre førklassisk gudinne av valnøttreet. Karyatis ble således et epitet til Artemis. Geografen Pausanias har skrevet at hvert år deltok unge kvinner i distriktet festivalen *Karyateia* til ære for Artemis Karyatis hvor de framførte en dans kalt *karyatis*.

Artemis var foruten å være en gudinne for jakt, villdyr og villmarken, også en beskytter av unge kvinner. Det er grunn til å tro at ritualene for Artemis *Limnatis* ved byen Limnae (gresk: Λίμναι) og Artemis *Karyatis* var en del av innvielse og overgangsrituale for unge kvinner, grunnet av deres lokalisering ved grensene til områdene av Lakonia og grunnet deres typiske overgang fra pubertet til voksen, tyder på at de må ha fungert som et rammeverk for rituell innvielse av disse to fasene av initieringsprosessen. Mytene som er knyttet til Limnae og Karyai, er det elementer som synes å danne grunnlaget for en overgangsrituale for unge kvinner.

## Referanser


## Eksterne lenker
* Smith, William (1875): «Caryatides» i: *A Dictionary of Greek and Roman Antiquities*, John Murray, London
VM i curling for menn 1985

**Curling-VM for herrer 1985** ble arrangert 25. mars–31. mars 1985 
i *Trade Centre* i Glasgow i Skottland.

* Canada vant 6-2 i finalen over Sverige
* Canada vant 9-4 i semifinalen over USA
* Sverige vant 4-2 i semifinalen over Danmark
* Norge endte opp på 6.-plass med 5 seire og 5 tap
* Canada endte opp med 8 seire og 3 tap

## Eksterne lenker
WCF Statistics
VM i curling for menn 1984

**Curling-VM for herrer 1984** ble arrangert 2. april – 8. april 1984 
i *Memorial Auditorium* i Duluth i Minnesota i USA.

* Norge vant 8-5 i finalen over Sveits
* Norge vant 5-3 i semifinalen over Sverige
* Sveits vant 9-8 i semifinalen over Canada
* Norge endte opp med 9 seire og 3 tap

## Eksterne lenker
* WCF Statistics
NTNU Dragvoll

**NTNU Dragvoll** (tidligere kalt **Universitetssenteret Dragvoll**) er et campusområde på Dragvoll i Trondheim som huser Det humanistiske fakultet (HF) og Fakultet for samfunnsvitenskap og teknologiledelse (SVT) ved NTNU. Før sammenslåingen til NTNU utgjorde Dragvoll en viktig del av AVH sammen med Rosenborg og Lade.

Bygningsmassen består i hovedsak av ett stort bygg som igjen består av flere mindre bygg med kvadratisk grunnflate som er bundet sammen av indre gater overbygd med glasstak. Bygget ble tegnet av den danske arkitekten Henning Larsen og hans medarbeidere, som i 1968 vant arkitektkonkurransen om bygget. Universitetssentret på Dragvoll ble åpnet i 1978.

## Historikk

Bygningsmassen er blitt utvidet en rekke ganger. Byggingen av bygg 12 ble påbegynt våren/sommeren 2002 og åpnet høsten 2003 da psykologisk institutt flyttet fra Lade. Det nyeste tilbygget, bygg 6B, åpnet i januar 2007 og er på 4500 kvadratmeter. Det nye bygget inneholder undervisningsrom, lesesaler og utvidede lokaler for universitetsbiblioteket i den øverste etasjen.

Det har pågått en debatt om å flytte fakultetene på Dragvoll til Gløshaugenområdet for å samlokalisere NTNU. Styret for NTNU vedtok i mai 2006 at NTNU også i fremtiden skulle utvikles rundt to campuser. Flertallet i styret hadde opprinnelig ønsket en samlokalisering, men fant at det var lite sannsynlig at staten ville bidra økonomisk. Denne saken ble imidlertid snudd på i senere år. Etter flere konsekvensutredninger som ønsket samling, vedtok Styret i 2014 at campus skulle samles mot sentrum. I 2015 uttalte Regjeringen at de støttet løsningen.

## Fasiliteter

På Dragvoll finnes det også en idrettsbygning. Av fasiliteter inne på Dragvoll-området kan nevnes universitetsbibliotek, bokhandel, kiosk, kantine og kafé.

## Referanser


## Litteratur
* Erling W. Wist, Per Knudsen, Bjørn Røe (1990): Universitetssenteret på Dragvoll: utviklingsmuligheter, illustrasjon av utbyggingsmodeller, forslag. Rapport utarbeidet for Statens bygge- og eiendomsdirektorat for drøfting av Dragvollområdets videre utvikling, innhold og fysiske form. Trondheim, Universitetet i Trondheim.

## Eksterne lenker
* 
* Kart over universitetsområdet på Dragvoll og omegn
* Dragvoll – visjonen som slo feil – artikkel i Under Dusken
* En ny bygning vokser opp (Universitetsavisa 18. juli 2002 om nye bygg 12)
* Psykologibygg på plass (Teknisk ukeblad, oktober 2003)